nibzard/narodne-novine-full-text-markdown huggingface dataset:
### NN 18/2022 (9.2.2022.), Odluka o naknadi za razvoj društva Vinkovački vodovod i kanalizacija d.o.o. za područje Općine Ivankovo

VINKOVAČKI VODOVOD I KANALIZACIJA D.O.O.

200

Na temelju čl. 52. st. 1. Zakona o financiranju vodnoga gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17 i 66/19), Skupština društva Vinkovački vodovod i kanalizacija d.o.o. Vinkovci, Dragutina Žanića-Karle 47a, 24. siječnja 2022. godine, u skladu s čl. 23. i 24. Zakona o vodnim uslugama (»Narodne novine« br. 66/19), zastupana po punomoćniku g. Josipu Romiću – po ovjerenoj punomoći od 24. siječnja 2022. ­(OV-329/2022), dvostrukom većinom donosi

ODLUKU

O NAKNADI ZA RAZVOJ

I.

Ovom Odlukom određuje se obveza plaćanja naknade za razvoj na vodoopskrbnom području javnog isporučitelja vodnih usluga Vinkovačkog vodovoda i kanalizacije d.o.o. (dalje: Isporučitelj), obveznici plaćanja, namjena i visina naknade za razvoj, način i rokovi uplate naknade za razvoj, nadzor nad obračunom i naplatom naknade za razvoj, izuzeća od plaćanja, oslobođenja i olakšice.

II.

Obveznici plaćanja naknade za razvoj su svi obveznici plaćanja cijene vodne usluge javne vodoopskrbe na području Općine Ivankovo (naselja: Ivankovo, Retkovci i Prkovci).

III.

Prihodi od naknade za razvoj koriste se u skladu s planom gradnje komunalnih vodnih građevina i to za sufinanciranje projekta »Poboljšanje vodnokomunalne infrastrukture na području aglomeracija Vinkovci, Otok, Ivankovo i Cerna« i izradu projektne dokumentacije mreže odvodnje općine Ivankovo.

IV.

Naknada za razvoj iznosi 2,00 kn/m³ isporučene vode iz sustava javne vodoopskrbe za sve kategorije korisnika vodnih usluga.

V.

Korisnici su dužni plaćati naknadu za razvoj u rokovima u kojima su dužni plaćati cijenu vodne usluge javne vodoopskrbe.

Na obračun i plaćanje naknade za razvoj primjenjuju se izuzeća od plaćanja, oslobođenja i olakšice koje se primjenjuju na plaćanje cijene vodne usluge javne vodoopskrbe.

VI.

Prikupljanje sredstava od naknade za razvoj te namjensko trošenje tih sredstava sukladno točki III. ove Odluke obavlja Isporučitelj.

VII.

Isporučitelj će podnositi godišnje izvješće o naplaćenim i utrošenim sredstvima naknade za razvoj Nadzornom odboru i Skupštini Isporučitelja.

Nadzor nad naplatom i trošenjem sredstava naknade za razvoj provodi se u skladu s čl. 25. Zakona o vodnim uslugama.

VIII.

Ova Odluka stupa na snagu danom donošenja, objavit će se u »Narodnim novinama«, dostaviti Vijeću za vodne usluge u roku od pet dana i ostaje na snazi do donošenja nove odluke o naknadi za razvoj.

Vinkovci, 24. siječnja 2022.

Predsjednik Skupštine
 Ivan Bosančić, mag. oec., v. r.
### NN 18/2022 (9.2.2022.), Odluka o naknadi za razvoj društva Vinkovački vodovod i kanalizacija d.o.o. za područje Grada Otoka (naselja: Otok i Komletinci)

Vinkovački vodovod i kanalizacija d.o.o.

198

Na temelju čl. 52. st. 1. Zakona o financiranju vodnoga gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17 i 66/19), Skupština društva Vinkovački vodovod i kanalizacija d.o.o. Vinkovci, Dragutina Žanića-Karle 47a, dana 24. siječnja 2022. godine, u skladu s čl. 23. i 24. Zakona o vodnim uslugama (»Narodne novine« br. 66/19), zastupana po punomoćniku g. Josipu Romiću – po ovjerenoj punomoći od 24. siječnja 2022. ­(OV-329/2022), dvostrukom većinom donosi

ODLUKU

O NAKNADI ZA RAZVOJ

I.

Ovom Odlukom određuje se obveza plaćanja naknade za razvoj na vodoopskrbnom području javnog isporučitelja vodnih usluga Vinkovačkog vodovoda i kanalizacije d.o.o. (dalje: Isporučitelj), obveznici plaćanja, namjena i visina naknade za razvoj, način i rokovi uplate naknade za razvoj, nadzor nad obračunom i naplatom naknade za razvoj, izuzeća od plaćanja, oslobođenja i olakšice.

II.

Obveznici plaćanja naknade za razvoj su svi obveznici plaćanja cijene vodne usluge javne vodoopskrbe na području grada Otoka (naselja: Otok i Komletinci).

III.

Prihodi od naknade za razvoj koriste se u skladu s planom gradnje komunalnih vodnih građevina i to za sufinanciranje projekta »Poboljšanje vodnokomunalne infrastrukture na području aglomeracija Vinkovci, Otok, Ivankovo i Cerna« i izradu projektne dokumentacije za proširenje sustava vodoopskrbe u Otoku i projektiranje mreže sustava vodoopkrbe.

IV.

Naknada za razvoj iznosi 2,00 kn/m³ isporučene vode iz sustava javne vodoopskrbe za sve kategorije korisnika vodnih usluga.

V.

Korisnici su dužni plaćati naknadu za razvoj u rokovima u kojima su dužni plaćati cijenu vodne usluge javne vodoopskrbe.

Na obračun i plaćanje naknade za razvoj primjenjuju se izuzeća od plaćanja, oslobođenja i olakšice koje se primjenjuju na plaćanje cijene vodne usluge javne vodoopskrbe.

VI.

Prikupljanje sredstava od naknade za razvoj te namjensko trošenje tih sredstava sukladno točki III. ove Odluke obavlja Isporučitelj.

VII.

Isporučitelj će podnositi godišnje izvješće o naplaćenim i utrošenim sredstvima naknade za razvoj Nadzornom odboru i Skupštini Isporučitelja.

Nadzor nad naplatom i trošenjem sredstava naknade za razvoj provodi se u skladu s čl. 25. Zakona o vodnim uslugama.

VIII.

Ova Odluka stupa na snagu danom donošenja, objavit će se u »Narodnim novinama«, dostaviti Vijeću za vodne usluge u roku od pet dana i ostaje na snazi do donošenja nove odluke o naknadi za razvoj.

Vinkovci, 24. siječnja 2022.

Predsjednik Skupštine
 Ivan Bosančić, mag. oec., v. r.
### NN 18/2022 (9.2.2022.), Odluka o izmjenama Odluke o lokalnim porezima Grada Karlovca

Grad Karlovac

197

Na temelju članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 20. Zakona o lokalnim porezima (»Narodne novine« br. 115/16 i 101/17 – u daljnjem tekstu: Zakon) i članaka 34. i 97. Statuta Grada Karlovca (»Glasnik Grada Karlovca« br. 9/21 – potpuni tekst), Gradsko vijeće grada Karlovca na 7. sjednici održanoj 3. veljače 2022. donosi

ODLUKU

O IZMJENAMA ODLUKE O LOKALNIM POREZIMA GRADA KARLOVCA

Članak 1.

U Odluci o lokalnim porezima Grada Karlovca (»Glasnik Grada Karlovca« br. 8/17, 20/17 i 20/21, »Narodne novine« br. 33/17, 127/17 i 137/21), u članku 1. točki 1. riječi: »se uvode za područje Grada Karlovca (u daljnjem tekstu: Grad),« zamjenjuju se riječima: »pripadaju Gradu Karlovcu (u daljnjem tekstu: Grad),«.

Članak 2.

U članku 3. riječi: » Ovom Odlukom uvode se sljedeći lokalni porezi koji su prihod Grada:« zamjenjuju se riječima: »Gradu pripadaju sljedeći porezi:«.

Članak 3.

Članci 4., 5. i 6. brišu se.

Članak 4.

U članku 7. iza znaka % stavlja se točka, a riječi: »od utvrđene osnovice, a uplaćuje se na poseban račun.« brišu se.

Članak 5.

Članci 8. i 9. brišu se.

Članak 6.

U članku 10. iza znaka % stavlja se točka, a riječi: »od utvrđene osnovice u korist Proračuna Grada« brišu se.

Članak 7.

Članak 11. briše se.

Članak 8.

U članku 12. stavci 1., 2., 3. i 4. brišu se.

U čl. 12. u dosadašnjem stavku 5., koji postaje stavak 1., ispred riječi: »Porez« briše se oznaka stavka: »(5)«, a iza riječi: »površine« stavlja se točka, te se brišu riječi: »u korist proračuna Grada.«.

Članak 9.

Članak 13. briše se.

Članak 10.

U članku 14. stavku 2. riječi: »lokalnih poreza propisanih ovom Odlukom.« zamjenjuju se riječima: »poreza Grada iz stavka 1. ovoga članka.«.

Članak 11.

Članak 15. briše se.

Članak 12.

Ova Odluka objavit će se u »Glasniku Grada Karlovca« i u »Narodnim novinama«.

Članak 13.

Ova Odluka stupa na snagu osmoga dana od dana objave u »Narodnim novinama«.

Klasa: 024-03/22-02/01
 Urbroj: 2133/01-01/01-22-5
 Karlovac, 3. veljače 2022.

Predsjednik
 Gradskog vijeća grada Karlovca
 Marin Svetić, dipl. ing. šumarstva, v. r.
### NN 18/2022 (9.2.2022.), Ispravak Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2022. godini

NARODNE NOVINE

202

Nakon uspoređivanja s izvornim tekstom Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2022. godini koji je objavljen u »Narodnim novinama«, broj 15 od 3. veljače 2022. utvrđena je tiskarska pogreška te se daje

ISPRAVAK NAPUTKA

O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE PRIHODA ZA FINANCIRANJE DRUGIH JAVNIH POTREBA U 2022. GODINI

U Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2022. godini (»Narodne novine«, broj 15/22) u Prilogu 3 Popis vrsta prihoda i dopuštenih modela za vlastite prihode, kod brojčane oznake vrste prihoda 5037, uz dopušten model HR68, u osmom stupcu treba ispravno stajati i model HR63.

Urbroj: 50501-5/2-22-01
 Zagreb, 9. veljače 2022.

Glavna urednica
 Zdenka Pogarčić, v. r.
### NN 19/2022 (11.2.2022.), Odluka o određivanju pravne osobe u državnom vlasništvu ovlaštene za obavljanje poslova tiskanja, pakiranja, distribucije i povrata ispita državne mature i probnih ispita državne mature

Vlada Republike Hrvatske

205

Na temelju članka 4. stavka 4. Zakona o Nacionalnom centru za vanjsko vrednovanje obrazovanja (»Narodne novine«, br. 151/04. i 116/21.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 10. veljače 2022. donijela

ODLUKU

O ODREĐIVANJU PRAVNE OSOBE U DRŽAVNOM VLASNIŠTVU OVLAŠTENE ZA OBAVLJANJE POSLOVA TISKANJA, PAKIRANJA, DISTRIBUCIJE I POVRATA ISPITA DRŽAVNE MATURE I PROBNIH ISPITA DRŽAVNE MATURE

I.

AGENCIJA ZA KOMERCIJALNU DJELATNOST proizvodno, uslužno i trgovačko d.o.o., Zagreb, Savska cesta 31 (AKD d.o.o.) ovlaštena je obavljati poslove tiskanja, pakiranja, distribucije i povrata ispita državne mature i probnih ispita državne mature.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/27

Urbroj: 50301-04/04-22-2

Zagreb, 10. veljače 2022.

Predsjednik
 mr. sc. Andrej Plenković, v. r.
### NN 20/2022 (16.2.2022.), Rješenje o razrješenju članice Upravnog vijeća Hrvatskog zavoda za zapošljavanje

Vlada Republike Hrvatske

212

Na temelju članka 31. stavka 4. Zakona o Vladi Republike (»Narodne novine«, br. 150/11., 119/14., 93/16. i 116/18.), članka 86. stavka 2. Zakona o tržištu rada (»Narodne novine«, br. 118/18. i 32/20.) i članka 24. stavka 1. točke 1. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 10. veljače 2022. donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG ZAVODA ZA ZAPOŠLJAVANJE

Razrješuje se MARIJA KNEŽEVIĆ KAJARI dužnosti članice Upravnog vijeća Hrvatskog zavoda za zapošljavanje, na koju je imenovana na prijedlog ministra nadležnog za rad, na osobni zahtjev.

Klasa: 080-02/22-02/06

Urbroj: 50301-15/07-22-02

Zagreb, 10. veljače 2022.

Predsjednik
 mr. sc. Andrej Plenković, v. r.
### NN 20/2022 (16.2.2022.), Rješenje o imenovanju člana Upravnog vijeća Hrvatskog zavoda za zapošljavanje

VLADA REPUBLIKE HRVATSKE

213

Na temelju članka 31. stavka 4. Zakona o Vladi Republike (»Narodne novine«, br. 150/11., 119/14., 93/16. i 116/18.), članka 86. stavka 2. točke 1. Zakona o tržištu rada (»Narodne novine«, br. 118/18. i 32/20.) i članka 19. stavka 2. točke 1. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 10. veljače 2022. donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA ZAPOŠLJAVANJE

Imenuje se LUKA ČIRKO članom Upravnog vijeća Hrvatskog zavoda za zapošljavanje, na prijedlog ministra nadležnog za rad.

Klasa: 080-02/22-01/10

Urbroj: 50301-15/07-22-02

Zagreb, 10. veljače 2022.

Predsjednik
 mr. sc. Andrej Plenković, v. r.
### NN 20/2022 (16.2.2022.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Osijeku

Državnoodvjetničko vijeće

217

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Zorka Tomića na 62. sjednici održanoj 8. veljače 2022.,

odlučilo je

ZORKO TOMIĆ razrješava se dužnosti zamjenika županijskog državnog odvjetnika u Županijskom državnom odvjetništvu u Osijeku s danom 30. travnja 2022.

Broj: DOVO-2/2022

Zagreb, 8. veljače 2022.

Predsjednik
 Državnoodvjetničkog vijeća
 Darko Klier, v. r.
### NN 21/2022 (18.2.2022.), Odluka o razrješenju članice Odbora za europske poslove Hrvatskoga sabora

HRVATSKI SABOR

231

Na temelju članka 81. Ustava Republike Hrvatske i članaka 46. i 66. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU ČLANICE ODBORA ZA EUROPSKE POSLOVE HRVATSKOGA SABORA

I.

Razrješuje se članica Odbora za europske poslove Hrvatskoga sabora IVANA POSAVEC KRIVEC.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/07

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju i izboru člana Odbora za obranu Hrvatskoga sabora

HRVATSKI SABOR

232

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU I IZBORU ČLANA ODBORA ZA OBRANU HRVATSKOGA SABORA

I.

Razrješuje se član Odbora za obranu Hrvatskoga sabora NIKŠA VUKAS.

II.

Za člana Odbora za obranu Hrvatskoga sabora bira se dr. sc. RAJKO OSTOJIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/08

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o izboru člana i prestanku mandata članice Odbora za financije i državni proračun Hrvatskoga sabora

HRVATSKI SABOR

233

Na temelju članka 81. Ustava Republike Hrvatske i članaka 46. i 74. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA FINANCIJE I DRŽAVNI PRORAČUN HRVATSKOGA SABORA

I.

Za člana Odbora za financije i državni proračun Hrvatskoga sabora bira se ZVANE BRUMNIĆ.

II.

Dana 15. lipnja 2021. dužnost članice Odbora za financije i državni proračun Hrvatskoga sabora prestala je obnašati MARTINA GRMAN KIZIVAT, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/09

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju člana Odbora za gospodarstvo Hrvatskoga sabora

HRVATSKI SABOR

234

Na temelju članka 81. Ustava Republike Hrvatske i članaka 46. i 76. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU ČLANA ODBORA ZA GOSPODARSTVO HRVATSKOGA SABORA

I.

Razrješuje se član Odbora za gospodarstvo Hrvatskoga sabora ZVANE BRUMNIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/10

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju člana i izboru članice Odbora za turizam Hrvatskoga sabora

HRVATSKI SABOR

235

Na temelju članka 81. Ustava Republike Hrvatske i članaka 46. i 78. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU ČLANA I IZBORU ČLANICE ODBORA ZA TURIZAM HRVATSKOGA SABORA

I.

Razrješuje se član Odbora za turizam Hrvatskoga sabora VINKO GRGIĆ.

II.

Za članicu Odbora za turizam Hrvatskoga sabora bira se KATICA GLAMUZINA.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/11

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju i izboru predsjednika Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

236

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU I IZBORU PREDSJEDNIKA ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se predsjednik Odbora za rad, mirovinski sustav i socijalno partnerstvo Hrvatskoga sabora DAVORKO VIDOVIĆ.

II.

Za predsjednika Odbora za rad, mirovinski sustav i socijalno partnerstvo Hrvatskoga sabora bira se ŽELJKO PAVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/12

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju članice i izboru člana Odbora za obrazovanje, znanost i kulturu Hrvatskoga sabora

HRVATSKI SABOR

238

Na temelju članka 81. Ustava Republike Hrvatske i članaka 46. i 98. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU ČLANICE I IZBORU ČLANA ODBORA ZA OBRAZOVANJE, ZNANOST I KULTURU HRVATSKOGA SABORA

I.

Razrješuje se članica Odbora za obrazovanje, znanost i kulturu Hrvatskoga sabora dr. sc. SANJA RADOLOVIĆ.

II.

Za člana Odbora za obrazovanje, znanost i kulturu Hrvatskoga sabora bira se dr. sc. RAJKO OSTOJIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/53

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju članice Odbora za Hrvate izvan Republike Hrvatske Hrvatskoga sabora

HRVATSKI SABOR

237

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU ČLANICE ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Razrješuje se članica Odbora za Hrvate izvan Republike Hrvatske Hrvatskoga sabora IVANA POSAVEC KRIVEC.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/13

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju i izboru članice Odbora za regionalni razvoj i fondove Europske unije Hrvatskoga sabora

HRVATSKI SABOR

239

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU I IZBORU ČLANICE ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Razrješuje se članica Odbora za regionalni razvoj i fondove Europske unije Hrvatskoga sabora KATICA GLAMUZINA.

II.

Za članicu Odbora za regionalni razvoj i fondove Europske unije Hrvatskoga sabora bira se SANJA UDOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/16

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju i izboru predsjednice Odbora za predstavke i pritužbe Hrvatskoga sabora

HRVATSKI SABOR

240

Na temelju članka 81. Ustava Republike Hrvatske i članaka 46. i 108. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU I IZBORU PREDSJEDNICE ODBORA ZA PREDSTAVKE I PRITUŽBE HRVATSKOGA SABORA

I.

Razrješuje se predsjednica Odbora za predstavke i pritužbe Hrvatskoga sabora IVANA POSAVEC KRIVEC.

II.

Za predsjednicu Odbora za predstavke i pritužbe Hrvatskoga sabora bira se KATICA GLAMUZINA.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/06

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju i izboru članica Odbora za ravnopravnost spolova Hrvatskoga sabora

HRVATSKI SABOR

241

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 11. veljače 2022. donio je

ODLUKU

O RAZRJEŠENJU I IZBORU ČLANICA ODBORA ZA RAVNOPRAVNOST SPOLOVA HRVATSKOGA SABORA

I.

Razrješuju se članice Odbora za ravnopravnost spolova Hrvatskoga sabora:

– VESNA NAĐ

– ROMANA NIKOLIĆ.

II.

Za članice Odbora za ravnopravnost spolova Hrvatskoga sabora biraju se:

– KATICA GLAMUZINA

– IRENA ŠIMUNIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/17

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o imenovanju dijela članova Upravnog vijeća Agencije za znanost i visoko obrazovanje

HRVATSKI SABOR

243

Na temelju članka 81. Ustava Republike Hrvatske i članka 8. stavka 3. Zakona o osiguravanju kvalitete u znanosti i visokom obrazovanju (»Narodne novine«, br. 45/09.) Hrvatski sabor na sjednici 11. veljače 2022. donio je

ODLUKU

O IMENOVANJU DIJELA ČLANOVA UPRAVNOG VIJEĆA AGENCIJE ZA ZNANOST I VISOKO OBRAZOVANJE

Za članove Upravnog vijeća Agencije za znanost i visoko obrazovanje imenuju se:

– dr. sc. DAMIR JUGO, na prijedlog Vijeća veleučilišta i visokih škola

– NEVEN PINTARIĆ, iz reda studenata, na prijedlog Hrvatskog studentskog zbora.

Klasa: 021-04/22-07/02

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o proglašenju mjeseca ožujka »Mjesecom svjesnosti o raku debelog crijeva u Republici Hrvatskoj«

HRVATSKI SABOR

230

Na temelju članka 81. Ustava Republike Hrvatske, Hrvatski sabor na sjednici 11. veljače 2022. donio je

ODLUKU

O PROGLAŠENJU MJESECA OŽUJKA »MJESECOM SVJESNOSTI O RAKU DEBELOG CRIJEVA U REPUBLICI HRVATSKOJ«

I.

Mjesec ožujak proglašava se »Mjesecom svjesnosti o raku debelog crijeva u Republici Hrvatskoj«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-02/22-01/05

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o razrješenju dijela članova Upravnog vijeća agencije za znanost i visoko obrazovanje

HRVATSKI SABOR

242

Na temelju članka 81. Ustava Republike Hrvatske i članka 8. stavaka 3. i 6. Zakona o osiguravanju kvalitete u znanosti i visokom obrazovanju (»Narodne novine«, br. 45/09.) Hrvatski sabor na sjednici 11. veljače 2022. donio je

ODLUKU

O RAZRJEŠENJU DIJELA ČLANOVA UPRAVNOG VIJEĆA AGENCIJE ZA ZNANOST I VISOKO OBRAZOVANJE

Razrješuju se dužnosti članovi Upravnog vijeća Agencije za znanost i visoko obrazovanje:

– dr. sc. VLATKO CVRTILA, imenovan na prijedlog Vijeća veleučilišta i visokih škola

– NEDILJKO JERKOVIĆ, iz reda studenata, imenovan na prijedlog Hrvatskog studentskog zbora.

Klasa: 021-04/22-07/02

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Zakon o dopunama Zakona o Središnjem registru osiguranika

HRVATSKI SABOR

229

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNAMA ZAKONA O SREDIŠNJEM REGISTRU OSIGURANIKA

Proglašavam Zakon o dopunama Zakona o središnjem registru osiguranika, koji je Hrvatski sabor donio na sjednici 11. veljače 2022.

Klasa: 011-02/22-02/19
 Urbroj: 71-10-01/1-22-2
 Zagreb, 16. veljače 2022.

Predsjednik
 Republike Hrvatske
 Zoran Milanović, v. r.

ZAKON

O DOPUNAMA ZAKONA O SREDIŠNJEM REGISTRU OSIGURANIKA

Članak 1.

U Zakonu o Središnjem registru osiguranika (»Narodne novine«, br. 159/13. i 39/18.) u članku 19. stavku 3. iza riječi: »članka 31.« dodaju se riječi: »i članka 31.a«.

Članak 2.

Iza članka 31. dodaje se članak 31.a koji glasi:

»Članak 31.a

REGOS je ovlašten, bez pristanka obveznika plaćanja koji ima nepovezane uplate doprinosa za obvezno mirovinsko osiguranje na temelju generacijske solidarnosti, provesti povezivanje s nepovezanim zaduženjima po osiguranicima.«.

PRIJELAZNE I ZAVRŠNE ODREDBE

Članak 3.

Ministar nadležan za mirovinski sustav, uz prethodnu suglasnost ministra nadležnog za financije, uskladit će Pravilnik o povezivanju podataka o doprinosima za obvezna mirovinska osiguranja (»Narodne novine«, br. 71/18.) s odredbama ovoga Zakona u roku od 30 dana od dana stupanja na snagu ovoga Zakona.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/21-01/113

Zagreb, 11. veljače 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 21/2022 (18.2.2022.), Odluka o stavljanju u službenu uporabu katastarskog operata katastra nekretnina za katastarsku općinu Klek

Državna geodetska uprava

255

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU KLEK

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Klek (MB 337617), a koji se sastoji od:

– katastarskog plana u digitalnom obliku

– digitalnog ortofotoplana i digitalnog modela terena

– elaborata geodetske osnove

– pregledne karte u mjerilu 1:5000 s podjelom na detaljne listove katastarskog plana

– detaljnih listova katastarskog plana u mjerilu 1:1000 (22 komada)

– skica izmjere mjerila 1:1000 (17 komada) i mjerila 1:500 (18 komada)

– dopunskih skica izmjere raznih mjerila (127 komada)

– popisa katastarskih čestica u rasponu od broja 1 do 886/3 (ukupno 1026 k.č.)

– popisa osoba upisanih u posjedovne listove i

– posjedovnih listova u rasponu od broja 1 do 1041 (ukupno 1026 PL-ova).

II.

Katastarski operat katastra nekretnina za katastarsku općinu Klek (MB 337617), stavlja se u službenu uporabu dana 7. veljače 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Klek (MB 337617) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Klek (MB 337617).

IV.

Katastarski operat katastra nekretnina za katastarsku općinu Klek (MB 337617) mora se održavati u trajnoj suglasnosti s novoosnovanom zemljišnom knjigom za katastarsku općinu Klek.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/21-03/42

Urbroj: 541-04-01-02/1-22-5

Zagreb, 7. veljače 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 21/2022 (18.2.2022.), Pravilnik o izmjenama Pravilnika o izgledu, načinu i mjestu isticanja obavijesti o jedinstvenom europskom broju za hitne službe 112

Ministarstvo unutarnjih poslova

252

Na temelju članka 41. stavka 4. Zakona o sustavu civilne zaštite (»Narodne novine«, broj 82/15, 118/18, 31/20 i 20/21), ministar unutarnjih poslova donosi

PRAVILNIK

O IZMJENAMA PRAVILNIKA O IZGLEDU, NAČINU I MJESTU ISTICANJA OBAVIJESTI O JEDINSTVENOM EUROPSKOM BROJU ZA HITNE SLUŽBE 112

Članak 1.

U Pravilniku o izgledu, načinu i mjestu isticanja obavijesti o jedinstvenom europskom broju za hitne službe 112 (»Narodne novine«, broj 38/16) u članku 2. stavku 1. riječ: »videouratka« zamjenjuje se riječima: »video zapisa«.

Stavak 2. mijenja se i glasi:

»(2) Obvezni dijelovi osnovnog znaka 112 su podloga u crvenoj, plavoj ili crnoj boji te broj 112. Osnovnom znaku 112 može se dodati dopunski znak ili tekst, koji mogu biti: znak telefonske slušalice, SOS, žute zvjezdice, riječi: »jedinstveni europski broj za hitne službe« ili drugi dodatni znak ili tekst ako je isticanje broja 112 povezano s nekom prigodnom situacijom«.

Stavak 8. mijenja se i glasi:

»Govorna poruka namijenjena je slušateljima radija te služi kao informacija o ulozi broja 112 ili u svrhu promocije broja 112.«.

Članak 2.

U članku 3. stavak 3. mijenja se i glasi:

»Znak o jedinstvenom europskom broju za hitne službe 112 može se isticati na vozilima, plovilima i letjelicama, na službenim odorama, kompletima prve pomoći te tiskanim i drugim promidžbenim materijalima«.

Članak 3.

U članku 4. stavku 1. podstavku 5. riječi: »izvanredne situacije« zamjenjuju se riječima: »izvanrednog događaja«.

Članak 4.

Preporučeni primjeri izgleda znaka 112 za službenu uporabu propisani u prilogu Pravilnika o izgledu, načinu i mjestu isticanja obavijesti o jedinstvenom europskom broju za hitne službe 112 (»Narodne novine«, broj 38/16) zamjenjuju se preporučenim primjerima izgleda znaka 112 za službenu uporabu propisanim u prilogu ovog Pravilnika.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/305

Urbroj: 511-01-152-22-6

Zagreb, 8. veljače 2022.

Ministar
 dr. sc. Davor Božinović, v. r.

PRILOG

PRIMJERI IZGLEDA ZNAKA 112 ZA SLUŽBENU UPORABU

![](/files/_web/sluzbeni-dio/2022/132285/images/3903.jpg)
### NN 21/2022 (18.2.2022.), Odluka o postavljanju izvanrednog i opunomoćenog veleposlanika Republike Hrvatske u Republici Trinidadu i Tobagu, sa sjedištem u Braziliji

PREDSJEDNIK REPUBLIKE HRVATSKE

244

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/20-01/18, urbroj: 50301-15/07-21-08 od 20. prosinca 2021., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

RANKO VILOVIĆ, izvanredni i opunomoćeni veleposlanik Republike Hrvatske u Saveznoj Republici Brazilu, sa sjedištem u Braziliji, postavlja se i za izvanrednog i opunomoćenog veleposlanika Republike Hrvatske u Republici Trinidadu i Tobagu, sa sjedištem u Braziliji.

Ova Odluka stupa na snagu danom donošenja.

Klasa: 020-02/22-02/01

Urbroj: 71-10-01/1-22-2

Zagreb, 9. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o opozivu izvanrednog i opunomoćenog veleposlanika Republike Hrvatske u Gruziji, sa sjedištem u Ateni

PREDSJEDNIK REPUBLIKE HRVATSKE

245

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/21-02/01, urbroj: 50301-15/07-21-08 od 20. prosinca 2021., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

ALEKSANDAR SUNKO, izvanredni i opunomoćeni veleposlanik Republike Hrvatske u Helenskoj Republici, sa sjedištem u Ateni, opoziva se dužnosti izvanrednog i opunomoćenog veleposlanika Republike Hrvatske u Gruziji, sa sjedištem u Ateni.

Ova Odluka stupa na snagu danom donošenja.

Klasa: 020-02/22-02/02

Urbroj: 71-10-01/1-22-2

Zagreb, 9. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o postavljanju izvanrednog i opunomoćenog veleposlanika Republike Hrvatske u Gruziji, sa sjedištem u Bakuu

PREDSJEDNIK REPUBLIKE HRVATSKE

246

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/21-01/02, urbroj: 50301-15/07-21-08 od 20. prosinca 2021., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. BRANKO ZEBIĆ, izvanredni i opunomoćeni veleposlanik Republike Hrvatske u Republici Azerbajdžanu, sa sjedištem u Bakuu, postavlja se i za izvanrednog i opunomoćenog veleposlanika Republike Hrvatske u Gruziji, sa sjedištem u Bakuu.

Ova Odluka stupa na snagu danom donošenja.

Klasa: 020-02/22-02/03

Urbroj: 71-10-01/1-22-2

Zagreb, 10. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o postavljanju izvanrednog i opunomoćenog veleposlanika Republike Hrvatske u Demokratskoj Republici Timor-Lesteu, sa sjedištem u Jakarti

PREDSJEDNIK REPUBLIKE HRVATSKE

247

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/20-01/19, urbroj: 50301-15/07-21-08 od 20. prosinca 2021., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. NEBOJŠA KOHAROVIĆ, izvanredni i opunomoćeni veleposlanik Republike Hrvatske u Republici Indoneziji, sa sjedištem u Jakarti, postavlja se i za izvanrednog i opunomoćenog veleposlanika Republike Hrvatske u Demokratskoj Republici Timor-Lesteu, sa sjedištem u Jakarti.

Ova Odluka stupa na snagu danom donošenja.

Klasa: 020-02/22-02/04

Urbroj: 71-10-01/1-22-2

Zagreb, 9. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o postavljanju izvanrednog i opunomoćenog veleposlanika Republike Hrvatske u Republici Mozambiku, sa sjedištem u Pretoriji

PREDSJEDNIK REPUBLIKE HRVATSKE

248

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/07, urbroj: 50301-15/07-21-22 od 20. prosinca 2021., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

ANTE CICVARIĆ, izvanredni i opunomoćeni veleposlanik Republike Hrvatske u Republici Južnoj Africi, sa sjedištem u Pretoriji, postavlja se i za izvanrednog i opunomoćenog veleposlanika Republike Hrvatske u Republici Mozambiku, sa sjedištem u Pretoriji.

Ova Odluka stupa na snagu danom donošenja.

Klasa: 020-02/22-02/05

Urbroj: 71-10-01/1-22-2

Zagreb, 9. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o zatvaranju Generalnog konzulata Republike Hrvatske u St. Paulu, Savezna Država Minnesota, Sjedinjene Američke Države

PREDSJEDNIK REPUBLIKE HRVATSKE

249

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/21-05/02, urbroj: 50301-21/06-22-5 od 8. veljače 2022., donosim

ODLUKU

O ZATVARANJU GENERALNOG KONZULATA REPUBLIKE HRVATSKE U ST. PAULU, SAVEZNA DRŽAVA MINNESOTA, SJEDINJENE AMERIČKE DRŽAVE

Zatvara se Generalni konzulat Republike Hrvatske u St. Paulu, Savezna Država Minnesota, Sjedinjene Američke Države, s konzularnim područjem koje obuhvaća Saveznu Državu Minnesotu.

Ova Odluka stupa na snagu danom donošenja.

Klasa: 020-02/22-01/01

Urbroj: 71-10-01/1-22-2

Zagreb, 10. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o osnivanju Konzulata Republike Hrvatske u Sjedinjenim Američkim Državama, sa sjedištem u Minneapolisu/St. Paulu

PREDSJEDNIK REPUBLIKE HRVATSKE

250

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/21-05/03, urbroj: 50301-21/06-22-5 od 8. veljače 2022., donosim

ODLUKU

O OSNIVANJU KONZULATA REPUBLIKE HRVATSKE U SJEDINJENIM AMERIČKIM DRŽAVAMA, SA SJEDIŠTEM U
 MINNEAPOLISU/ST. PAULU

Osniva se Konzulat Republike Hrvatske u Sjedinjenim Američkim Državama, sa sjedištem u Minneapolisu/St. Paulu, na čelu s počasnom konzulicom i konzularnim ovlastima nad konzularnim područjem koje obuhvaća područje savezne države Minnesote.

Ova Odluka stupa na snagu danom donošenja.

Klasa: 020-02/22-01/02

Urbroj: 71-10-01/1-22-2

Zagreb, 10. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o postavljanju počasne konzulice Republike Hrvatske u Sjedinjenim Američkim Državama, sa sjedištem u Minneapolisu/St. Paulu

PREDSJEDNIK REPUBLIKE HRVATSKE

251

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNE KONZULICE REPUBLIKE HRVATSKE U SJEDINJENIM AMERIČKIM DRŽAVAMA, SA SJEDIŠTEM U MINNEAPOLISU/ST. PAULU

ANDREA NOVAK NEUMANN postavlja se za počasnu konzulicu Republike Hrvatske u Sjedinjenim Američkim Državama, sa sjedištem u Minneapolisu/St. Paulu i konzularnim ovlastima nad konzularnim područjem koje obuhvaća područje savezne države Minnesote.

Ova Odluka stupa na snagu danom donošenja.

Klasa: 020-02/22-05/01

Urbroj: 71-10-01/1-22-2

Zagreb, 10. veljače 2022.

Predsjednik
 Republike Hrvatske
 Zoran Milanović, v. r.
### NN 21/2022 (18.2.2022.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za ožujak 2022.

Hrvatska energetska regulatorna agencija

256

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 8. Izmjena i dopuna Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 20/22), Hrvatska energetska regulatorna agencija je na 5. sjednici Upravnog vijeća održanoj 17. veljače 2022. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA OŽUJAK 2022.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. ožujka do 31. ožujka 2022. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu 0,6390 kn/kWh.

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0593 kn/kWh.

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina (»Narodne novine«, broj 141/21).

V.

Ova Odluka objavit će se u »Narodnim novinama«, a stupa na snagu 1. ožujka 2022.

Klasa: 391-35/22-01/3

Urbroj: 371-04-22-1

Zagreb, 17. veljače 2022.

Predsjednik Upravnog vijeća
 mr. sc. Danijel Žamboki, v. r.
### NN 22/2022 (23.2.2022.), Plan prijma u državnu službu u Ustavni sud Republike Hrvatske za 2022. godinu

Ustavni sud Republike Hrvatske

274

Na temelju članka 43. stavka 2. točke c. Zakona o državnim službenicima (»Narodne novine« broj 92/05., 140/05., 142/06., 77/07., 107/07., 27/08., 34/11., 49/11., 150/11., 34/12., 38/13., 37/13., 1/15., 138/15., 61/17., 70/19. i 98/19.) i članka 17. stavka 3. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14., 83/14. i 2/15.), a sukladno Državnom proračunu Republike Hrvatske za 2022. godinu (»Narodne novine« broj 140/21.) predsjednik Ustavnog suda Republike Hrvatske utvrđuje

PLAN

PRIJMA U DRŽAVNU SLUŽBU U USTAVNI SUD REPUBLIKE HRVATSKE ZA 2022. GODINU

I.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika u Ustavni sud Republike Hrvatske (u daljnjem tekstu: Ustavni sud) za 2022. godinu.

II.

Plan sadrži stvarno stanje popunjenosti radnih mjesta u Ustavnom sudu te potreban broj državnih službenika na neodređeno vrijeme za 2022. godinu.

III.

U Ustavnom sudu predviđeno je zapošljavanje ukupno 133 (stotridesetitri) zaposlenika, a zaposleno je osamdesettri (83) državna službenika i devetnaest (19) namještenika na neodređeno vrijeme.

IV.

U Ustavnom sudu sukladno raspoloživim financijskim sredstvima u Državnom proračunu Republike Hrvatske za 2022. godinu te suglasnosti Ministarstva financija, klasa: 110-01/22-01/10, urbroj: 513-05-01-22-2 od 14. veljače 2022. planira se prijam na neodređeno vrijeme:

– 2 službenice/službenika sa završenim sveučilišnim diplomskim studijem pravne struke,

– 1 službenice/službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem ekonomskog, financijskog, računovodstvenog smjera,

– 1 namještenice/namještenika sa završenom srednjom stručnom spremom.

Na temelju ovog Plana slobodna radna mjesta iz točke IV. popunit će se putem javnog natječaja, internog oglasa, napredovanja ili premještaja.

V.

Plan stupa na snagu danom donošenja, a objavljuje se u »Narodnim novinama« i na web-stranici središnjeg tijela državne uprave nadležnog za službeničke odnose.

Broj: SuT-K-9/2022-1

Zagreb, 17. veljače 2022.

USTAVNI SUD REPUBLIKE HRVATSKE

Predsjednik
 dr. sc. Miroslav Šeparović, v. r.
### NN 22/2022 (23.2.2022.), Obavijest o podnesenom Zahtjevu za zaštitu oznake izvornosti vina naziva »Lumbarda«

Ministarstvo poljoprivrede

272

Ministarstvo poljoprivrede u skladu s člankom 33. stavkom 6. Zakona o vinu (»Narodne novine«, broj 32/19) objavljuje

OBAVIJEST

O PODNESENOM ZAHTJEVU ZA ZAŠTITU OZNAKE IZVORNOSTI VINA NAZIVA »LUMBARDA«

1. Ministarstvo poljoprivrede (u daljnjem tekstu: Ministarstvo) 27. listopada 2020. godine zaprimilo je Zahtjev za zaštitu oznake izvornosti vina naziva »Lumbarda« podnositelja zahtjeva Udruga vinogradara i vinara »Grk – Lumbarda«, Lumbarda 493, Lumbarda.

2. Na mrežnim stranicama Ministarstva (www.mps.hr) objavljena je specifikacija proizvoda »Lumbarda«.

3. Svaka fizička ili pravna osoba koja ima pravni interes i sjedište ili prebivalište u Republici Hrvatskoj može podnijeti prigovor Ministarstvu na objavljenu Specifikaciju proizvoda iz članka 33. stavka 6. Zakona o vinu, uz dostavu cjelovite dokumentacije kojom se potvrđuje pravni interes, obrazlaže prigovor na propisanom obrascu i dokazuje njegova opravdanost.

4. Rok za podnošenje prigovora je 60 dana, a počinje teći danom objave ove Obavijesti u »Narodnim novinama«.

5. Ako Ministarstvo zaprimi prigovor u propisanom roku, provodi se postupak u skladu s člankom 34. stavcima 4., 5. i 6. Zakona o vinu.

6. Ako Ministarstvo ne zaprimi prigovor, na prijedlog Povjerenstva za zaštićene oznake vina i aromatizirane proizvode od vina, Ministarstvo donosi rješenje o prijelaznoj nacionalnoj zaštiti naziva vina kao zaštićene oznake izvornosti.

Klasa: UP/I-320-14/20-01/12

Urbroj: 525-07/0197-22-12

Zagreb, 28. siječnja 2022.

Ministrica poljoprivrede
 Marija Vučković, v. r.
### NN 22/2022 (23.2.2022.), Pravilnik o visini nagrade za rad odvjetnika prilikom obrana po službenoj dužnosti, obrana na teret proračunskih sredstava i odvjetnika kao opunomoćenika djeteta žrtve kaznenog djela

MINISTARSTVO PRAVOSUĐA I UPRAVE

271

Na osnovi članka 18. stavka 2. Zakona o odvjetništvu (»Narodne novine«, broj 9/94, 117/08, 50/09, 75/09, 18/11 i 126/21), ministar pravosuđa i uprave donosi

PRAVILNIK

O VISINI NAGRADE ZA RAD ODVJETNIKA PRILIKOM OBRANA PO SLUŽBENOJ DUŽNOSTI, OBRANA NA TERET PRORAČUNSKIH SREDSTAVA I ODVJETNIKA KAO OPUNOMOĆENIKA DJETETA ŽRTVE KAZNENOG DJELA

Članak 1.

Nagrada za rad odvjetnika prilikom obrana po službenoj dužnosti i obrana na teret proračunskih sredstava određuje se u visini od 50% od nagrade za rad koja bi odvjetniku pripadala za pojedine radnje u postupku prema Tarifi o nagradama i naknadi troškova za rad odvjetnika.

Članak 2.

Nagrada za rad odvjetnika kao opunomoćenika djeteta žrtve kaznenog djela određuje se u visini od 70% od nagrade za rad koja bi odvjetniku pripadala za pojedine radnje u postupku prema Tarifi o nagradama i naknadi troškova za rad odvjetnika.

Članak 3.

Stupanjem na snagu ovoga Pravilnika prestaje važiti Pravilnik o visini nagrade odvjetniku određenom za branitelja po službenoj dužnosti (»Narodne novine«, broj 101/12).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/21-01/77

Urbroj: 514-03-02-01-01/02-22-01

Zagreb, 17. veljače 2022.

Ministar
 dr. sc. Ivan Malenica, v. r.
### NN 22/2022 (23.2.2022.), Rješenje o razrješenju člana Upravnog vijeća Lučke uprave Split

VLADA REPUBLIKE HRVATSKE

259

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 51. stavka 2. točke 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11., 56/16. i 98/19.), Vlada Republike Hrvatske je na sjednici održanoj 18. veljače 2022. donijela

RJEŠENJE

O RAZRJEŠENJU ČLANA UPRAVNOG VIJEĆA LUČKE UPRAVE SPLIT

Razrješuje se STIPE ČOGELJA dužnosti člana Upravnog vijeća Lučke uprave Split.

Klasa: 080-02/22-02/08

Urbroj: 50301-15/07-22-02

Zagreb, 18. veljače 2022.

Predsjednik
 mr. sc. Andrej Plenković, v. r.